Държавен вестник, бр. 87, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  87
предоставяне на подкрепа на ЦПЮЕ и 
сключване на споразумение за сътруд­
ничество с ЦПЮЕ.
(2) След като Съветът вземе решение, че 
кандидатът отговаря на исканите условия 
за започване на преговори за статут на 
оперативен партньор, генералният дирек­
тор договаря с кандидата споразумение 
за сътрудничество.
(3) Споразумението за сътрудничество съдър­
жа наред с другото съответни разпоредби 
за защита на личните данни, мерки за 
сигурност, финансови взаимоотношения 
и уреждане на спорове, възникнали между 
ЦПЮЕ и оперативния партньор. След 
като Съветът одобри проекта на спора­
зумение за сътрудничество, генералният 
директор го подписва от името на ЦПЮЕ.
(4) Статутът на оперативния партньор може 
да бъде спрян или прекратен с решение 
на Съвета.
(5) Оперативният партньор може да изпрати 
за своя сметка представители в седалище­
то на ЦПЮЕ за целите на прилагането 
на споразумението за сътрудничество.
Член 42
Статут на наблюдател
(1) Статут на наблюдател може да бъде придо­
бит по молба от държава, международна 
организация или орган при изразяване 
на готовност за сътрудничество с ЦПЮЕ 
и за принос към дейността на ЦПЮЕ.
(2) Наблюдателите могат да бъдат канени 
да присъстват на заседанията на Съвета. 
Статутът на наблюдател не дава право 
за участие в оперативни дейности и за 
обмен на лични или класифицирани 
данни или информация.
(3) Статут на наблюдател може да бъде 
предоставян, спиран или прекратяван с 
решение на Съвета, прието в съответствие 
с условията, предвидени в Насоките за 
наблюдателите.
Член 43
Взаимоотношения с правоприлагащи органи­
зации и органи
(1) С цел задълбочаване на ефективността 
на сътрудничеството в областта на пра­
воприлагането ЦПЮЕ полага усилия за 
изграждане на отношения от взаимна 
полза с европейски и други международни 
правоприлагащи органи и организации, 
като Европол, Интерпол и Световната 
митническа организация.
(2) При установяването на взаимоотношения 
с Европол и дори преди сключването на 
споразумение за сътрудничество ЦПЮЕ 
може да използва наред с другото въз­
можностите на Европол за стратегически 
и оперативен анализ, ако Европол пред­
ложи това. За тази цел ЦПЮЕ и Европол 
могат да се споразумеят за изпращането 
на един или повече представители в се­
далищата на ЦПЮЕ и Европол.
Г л а в а  с е д м а
ОТГОВОРНОСТ
Член 44
Отговорност
(1) По отношение на договорната отговор­
ност, касаеща ЦПЮЕ, е приложимо 
правото на държавата, в която договорът 
се изпълнява, освен ако договорът не 
предвижда друго.
(2) В случай на извъндоговорна отговорност 
ЦПЮЕ е длъжен да възстанови всички 
щети, причинени по вина на нейните 
органи, генералния директор, дирек­
торите и служителите на ЦПЮЕ при 
изпълнението на техните задължения.
Г л а в а  о с м а
ЗАКЛЮЧИТЕЛНИ РАЗПОРЕДБИ
Член 45
Подписване, ратификация, приемане, одобря­
ване и присъединяване
(1) Тази Конвенция е открита за подписване 
за държавите – страни по Спогодбата за 
сътрудничество при предотвратяването и 
борбата с трансграничната престъпност, 
подписана в Букурещ, Румъния, на 26 
май 1999 г.
(2) Конвенцията подлежи на ратификация, 
приемане или одобряване от подписалите 
я страни в съответствие с вътрешноправ­
ните им изисквания.
(3) Конвенцията е отворена за присъединя­
ване за други държави в съответствие с 
разпоредбите на тази Конвенция.
(4) Инструментите за ратификация, прие­
мане, одобряване или присъединяване 
се изпращат до Депозитаря.
(5) При депозиране на своите инструменти за 
ратификация, приемане, одобряване или 
присъединяване всяка държава членка 
уведомява Секретариата за своите наци­
онални компетентни органи.
Член 46
Влизане в сила
(1) Тази Конвенция влиза в сила на шестде­
сетия ден след датата, на която девет от 
държавите – страни по Спогодбата за 
сътрудничество при предотвратяването и 
борбата с трансграничната престъпност, 
подписана в Букурещ, Румъния, на 26 май 
1999 г., са депозирали инструментите си 
за ратификация, приемане или одобрение.
(2) За всяка държава, която ратифицира, 
приеме, одобри или се присъедини към 
тази Конвенция след датата на влизането